Budgetopfølgning pr. 31.03.15, samlet drift, anlæg og finansiering 
Sagsfremstilling 
3.      Budgetopfølgning pr. 31.03.15, samlet drift, anlæg og finansiering  
                                                                                                                       Åbent 
Sagsnr.: 326-2015-23408       J.nr.: 00.30.14            Ludvig Frederiksen.: 326-2015-146155 
 
[adresse] 
Økonomistaben fremlægger budgetopfølgning pr. 31.03.15 for alle udvalgsområder. Alle partnerskabsholdere fører 
dispositionsregnskaber, så de har overblik over både det faktiske forbrug og de dispositioner, der er foretaget 
fremadrettet. Disse dispositionsregnskaber danner baggrund for budgetopfølgningen. 
 
Partnerskabsholdere med merforbrug udfærdiger i dialog med fagdirektøren og Økonomistaben handleplan for 
nedbringelse af udgifterne. Hvis det ikke er muligt at nedbringe udgifterne tilstrækkeligt ved en administrativ 
handleplan, forelægges handleplanen for det politiske niveau i særskilt sag. 
 
Samlet udviser dispositionsregnskaberne pr. 31.03.15 et forventet mindreforbrug på 4,1 mio. kr. på driftssiden. Heri 
indgår blandt andet, at et puljebeløb på 20 mio. kr. til imødegåelse af eventuelle sanktioner ikke forudsættes 
anvendt. 
 
KL har udmeldt nyt skøn for lønudviklingen. Lønudgifterne forventes nu at stige 0,62 procentpoint mindre fra 2014 til 
2015 end det var forventet ved budgetlægningen, svarende til en mindreudgift på 8,086 mio. kr., som kan tilføres 
kassen. 
 
Overførselsudgifter under Jobcentret/Borgerservice og Sundheds afregning med regionen af aktivitetsbaseret 
medfinansiering af sundhedsvæsenet er ikke omfattet af overførsler mellem regnskabsårene, hvorfor netto 
differencerne mellem budget og forbrug modsvares på kassen ved årets udgang. På de to områder forventes 
følgende:  
 
· Der har været en væsentligt mindre tilgang af førtidspensionister, end forventet ved budgetlægningen for 2015, men 
der er fortsat nogen usikkerhed i forhold til ny lovgivning vedr. Jobcentret/Borgerservice. Der forventes p.t. en netto 
mindreudgift på 10,8 mio. kr.  
· På baggrund af faktiske og forventede afregninger med regionen forventer Sundhed p.t. en merudgift på 5,4 mio. 
kr. vedr. aktivitetsbaseret medfinansiering af sundhedsvæsenet. 
På anlægssiden forventes en saldo ved udgangen af 2015 på -10,9 mio. kr., i hovedtræk på grund af at tilskud fra 
diverse fonde m.v. til projekt Røsnæs Rundt først forventes modtaget i 2016. 
 
På finansieringssiden forventes netto mindreindtægter på 1,3 mio. kr. På området for grundskyld er der pr. 31. marts 
en mindreindtægt på 2,0 mio. kr. i forhold til det budgetterede. Mindre indtægten skyldes tilbagebetalinger som følge 
af nedsat grundskyld i tidligere år og deraf lavere grundskyldsværdier ved opkrævning af ejendomsskat for 2015. 
Modsvarende forventes en indtægt i garantiprovision på 0,7 mio. kr. - en indtægt der ikke er budgetlagt med. 
Der forventes desuden en negativ midtvejsregulering, men størrelsesorden heraf kendes endnu ikke. 
 
Fagudvalgenes indstillinger fra behandling af budgetopfølgning for det pågældende udvalgs område vil foreligge ved 
Økonomiudvalgets behandling. Dog vil budgetopfølgning for Økonomiudvalgets eget ansvarsområde blive fremlagt 
særskilt for Økonomiudvalget på samme møde som den samlede budgetopfølgning den 20. maj 2015.  
 
Der henvises i øvrigt til bemærkningerne i dagsordenspunkterne til de enkelte udvalg. 
 
BEHANDLING 
Direktionen, Økonomiudvalget, Kommunalbestyrelsen. 
 
INDSTILLING 
Økonomi- og personaledirektøren indstiller, at der på baggrund af budgetopfølgningen gives følgende 
tillægsbevillinger: 
 
 
Her ud over indstilles budgetopfølgningen taget til efterretning. 
 
ØKONOMISKE KONSEKVENSER 
På driftssiden udviser dispositionsregnskaberne et forventet netto mindreforbrug på 4,1 mio. kr. Heri indgår, at 
puljebeløb på 20 mio. kr. til imødegåelse af eventuelle sanktioner ikke forudsættes anvendt. 
 
På anlægssiden forventes en saldo ved udgangen af 2015 på -10,9 mio. kr., men der er hovedsagelig tale om 
forskydninger mellem årene.  
 
På finansieringssiden forventes netto mindreindtægter på 1,3 mio. kr. 
Direktionens møde den 12. maj 2015: 
Direktionen vedtog at anbefale økonomi- og personaledirektørens indstilling. 
Økonomiudvalgets møde den 20. maj 2015: 
Udvalget vedtog at anbefale Direktionens indstilling. 
 
Bilag 
 
Drift: 
1.000 kr.  
· Der gives en negativ tillægsbevilling på 8,086 mio. kr. i forbindelse med at KL 
har udmeldt nyt skøn for lønudviklingen. Der henvises til notat, hvoraf fordelingen 
på udvalg og partnerskabsholdere fremgår. Beløbene tilføres kassen 
-8.086 
· Der gives en negativ tillægsbevilling på 10,8 mio. kr. til Jobcentret/Borger- 
service under Økonomiudvalget vedrørende overførselsudgifter. Beløbet tilføres 
kassen 
-10.800 
· Der gives en tillægsbevilling på 7,1 mio. kr. til Sundhed under Ældre- og 
Sundhedsudvalget vedr. aktivitetsbaseret medfinansiering af sundhedsvæsenet. 
Beløbet finansieres af kassen 
7.100 
I alt (tilføres kassen)  
-11.786 
Kvartalsrapport til Direktionen, Økonomiudvalget og evt. 
Kommunalbestyrelsen 
326-2015-147041 
Mødeark Økonomiudvalgets eget område 
326-2015-146914 
Ritt Holst og Miljøudvalget 
326-2015-146912 
Mødeark Socialudvalget 
326-2015-146911 
Mødeark Ældre- og Sundhedsudvalget 
326-2015-146913 
Mødeark Børn- og Familieudvalget 
326-2015-146909 
Mødeark Kultur- og Fritidsudvalget 
326-2015-146910 
Månedsrapport Økonomiudvalgets eget område 
326-2015-146908 
Carla Pedersen og Miljøudvalget 
326-2015-147445 
Månedsrapport Socialudvalget 
326-2015-146905 
Månedsrapport Ældre- og Sundhedsudvalget 
326-2015-146907 
Månedsrapport Børn- og Familieudvalget 
326-2015-146915 
Månedsrapport Kultur- og Fritidsudvalget 
326-2015-146916 
Nyt skøn fra KL over lønudviklingen 
326-2015-147218 
 
 
 
 
Kommunalbestyrelsens møde den 26. maj 2015: 
Kommunalbestyrelsen vedtog at godkende Økonomiudvalgets indstilling. 
